
LIETUVOS ŽEMĖS ŪKIO BENDROVIŲ ASOCIACIJA
Atviros diskusijos dėl “Pereinamojo Reglamento”, 2019 sausio 8 d.

Pagal AIŠKINAMĄJĮ MEMORANDUMĄ “Dėl šio pereinamojo laikotarpio reikės pratęsti galiojančios teisinės sistemos taikymo laikotarpį ir pritaikyti tam tikras taisykles, kad būtų užtikrintas BŽŪP TĘSTINUMAS iki tol, kol pradės veikti nauja sistema.”
1. Pagal “Pereinamąjį Reglamentą”: “atsižvelgdami į Sutartį dėl Europos Sąjungos veikimo, ypač į jos 43 straipsnio 2 dalį ir 349 straipsnį,” iš jo preambulės “išnyko” nuoroda į SESV 42 straipsnį
Leiskite pabrėžti, kad: Reglamentuose 1305/2013 ir 1307/2013 nuorodos į SESV 42 straipsnį yra. 
Klausimas1. Ar SESV 42 straipsnis bus tiesiog įtrauktas į „Pereinamojo laikotarpio reglamento“ tekstą be atitinkamų pakeitimų, atitinkančių šį SESV straipsnį?
2. Pagal “Pereinamąjį reglamentą”: “Komisijos pasiūlymais dėl teisėkūros procedūra priimamų aktų 6 dėl bendros žemės ūkio politikos (BŽŪP) po 2020 m. siekiama, kad BŽŪP padėtų geriau spręsti dabartinius ir būsimus uždavinius, pavyzdžiui, kovoti su klimato kaita arba užtikrinti kartų atsinaujinimą, kartu toliau padedant Sąjungos ūkininkams kurti tvarų ir konkurencingą žemės ūkio sektorių.”
Atkreipiame dėmesį, kad pasiūlymais dėl BŽŪP po 2020 m. siekiama tęsti tiesioginių išmokų išorinės konvergencijos procesą, tačiau tai nėra atspindėta „Pereinamajame Reglamente“.
Klausimas 2. Kaip „Pereinamojo Reglamento“ I priede numatyta sumažinta Sąjungos parama kaimo plėtrai atitinka Paryžiaus susitarimo 2 straipsnio 1 dalies c punktą ir yra susijusi su būsimais klimato kaitos iššūkiais?
Klausimas 3. Kaip bus pataisytas „Pereinamojo Reglamento“ II priedas, kad jis atitiktų BŽŪP išorinės konvergencijos tikslus iki ir po 2020 m.?
Klausimas 4.Kodėl “Pereinamasis Reglamentas“ ignoravo minimalią 196 eurų/ha išmoką 2020, kurią garantavo 2013 m. vasario 7-8 d. Europos Vadovų Taryba?
3. Pagal ‘Pereinamąjį Reglamentą”: “ Reglamento 1307/2013 11 straipsnio 6 dalis papildoma šia ketvirta pastraipa (pratęsdama tiesioginių išmokų mažinimą, EP): 2021 metams valstybės narės ne vėliau kaip 2020 m. rugpjūčio 1 d. praneša Komisijai apie pagal šį straipsnį priimtus sprendimus ir visas sumažinus išmokas numatomas gauti lėšas”
Leiskite priminti Parlamento narių klausimus: P-005876-18, pateiktą Elsi Katainen, ir E-000909/2019, pateiktą Bronio Ropės, -- dėl neišsamaus išmokų mažinimo ir ribojimo poveikio įvertinimo Komisijos analizėje.
Klausimas 5. Ar tokios praktikos, kuri neparemta išsamia valstybių narių struktūrinių skirtumų žemės ūkyje analize, tolesnis tęsimas atitinka ES teisėkūros procedūras ir ar tai yra priimtina?
4. “Pereinamasis Reglamentas” net tik sustabdo išorės konvergencijos tęsimą, tačiau taip pat diskriminuoja valstybes nares, gaunančias išmokas, mažesnes už ES vidurkį, atimdamas galimybę teikti pereinamojo laikotarpio nacionalinę pagalbą.
Atkreipiame dėmesį, kad Pereinamojo laikotarpio nacionalinė pagalba sušvelnino valstybių narių ūkininkų, gaunančių mažesnes nei ES vidurkis išmokas, diskriminaciją
Klausimas 6. Kodėl „Pereinamajame Reglamente“ ši diskriminacinė situacija buvo pripažinta priimtina be galimybės teikti nacionalinę paramą?
Klausimas 7. Kur žiūri Europos Parlamentas, Žmogaus teisių ir Lygių galimybių gynėjai, matydami, kad ES segreguojamiems ūkininkams yra nustatyta 90%, bet ne 100% ES išmokų vidurkio viršutinė riba?

Eimantas Pranauskas, Direktoriaus pavaduotojas

